**Iubirea mea**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea mea sunt prins între dezastre

Iar m-am pierdut prin bombe fumigene,

De explodez, din dorurile noastre

Vei aduna doar visuri patogene.

Să-mi scri de şti, de doctori plini de vrajă

Ce pot durerea timpului s-o dreagă,

Din exploziv să vindece o mreajă

Ca dragostea din noi să înţeleagă.

Şi pune-mi pe cătuşe fir de iarbă

Cu codul din săruturi prinse-n cheie,

Durerea-n aşteptare să nu fiarbă

Să simt că-mi eşti iubită şi femeie.

Pe gene şterge-mi nişte stropi de ploaie

Ce curg mereu din norii amintirii,

Şi gândul tău mai fă-l să se îmoaie

În zodia din freamătul privirii.

Pe seară spune-i vântului să tacă

Să se retragă-n tainele pădurii,

Şi lasă-ţi visul cast ca să petreacă

Să nu-l mai plimbe prin durere furii.

24.04.2019